
Ministerio de las Mujeres, Generos y Diversidad de la Nacion (MMGYD) t'ejsikun warmijpa 
allawkanpag kuyuykunaq ñawrasqa kamariykunaq sapsi awgankunarayku, Gobierno 
Nacional nisqanpa chuyasqa kamarikuyninrayku sayarichinapaq género rimananta. 


Qaqchay ch'ulla ch'ipakuykunaqa mana mayk'aq sapajpa rimanan kanku, chaykunaqa tukuy 
runawaki yachananpaq kananku tiyan. Génerorayku qaqchaykunaq chinpanpi kikinkay kan, 
chayta unanchajtinchisqa, chaymanta kamaypawakuna yuyanpay yanapay ruwaykunataq 
kuskachakunanku tiyan yachachij allaukakunata sayarichijkunawan. 


Ruwayniykuqa ñawparichinapaq warmikunaq LGBTI+ kajkunag allawkankunata, 
munaqasqa tijranata kallpachanapaq chay jinallata ujman kutichinapaq tukuy 
mirachijkunata génerorayku kaynin wakllichisqakunata. 


Ñawpaqenchispi kashan jatun taripayqa yachaykawsaywan awqanapaq, sumaq 
kutichinapaq warmikuna LGBTI+ kajkunaq ch'ipakuykunamanta. 


Chayrayku kay kitita munayku, tapurikunaykupaq tiyakusqa rimay niykunamnatapis. Uj 
kitiqa jasachawayku ñawpachayta musoq aswan allin tinkuyta yachaykunamanta 
rimanakuyta, tukuy paqarpa kuchunman chayaspa. 


Kay sello editorial nisqanqa paqarin sapsi munaymanta, rimaykuna, rimanakuna, 
atiykanakunatawan tantakuspa munasqayku yupaykusqa ñawray Argentinaman ñanta 
purinapaq. Tantaychikllankunaqa rimanankunataq ruwaylla yachanapaq willakunapaq waq 
yuyaykunata ñawpachanapaq. Uq pirwa rimanakunawan géneromanta ñawraymanta, waj 
jinallata ruwananchispaq jamut'ananchispaq, tijranakunata tanqaspa aswan chegall kikin 
kaspa runa wakipi tukuyninchis kawsananchispaq. 

Qallariy 


T'ejsinmanta, 2019 watanmanta, Ministerio de las Mujeres, Géneros y Diversidad de 
la Nación nisqan may munasqa ruwanata munan: tukuypaq kamaypawakunata 
yuyallpuytapis, wakichiytapis chayanapaq allinpuni sutiwan géneropura kuska 
kayman. Uq tukukuy paqariq warmiq allaukanpaq ñauray kuyuyninkunamanta, 
chunkawatakunamanta sayarichijkuna tanqajkuna kay rimanata, kunanqa kayta 
kutichinchis wajinayachinapaq pajtann kasqanta. chayanapaq allinpuni sutiwan 
géneropura kuska kayman. 


Yachaykupuni génerokuna kuskakasqanku chaninchanapaq awqaqa pachakwata 
unay willakuyniyoq ñoqanchispis chaypi kashayku; jinaspa kunan p'unchaypi 
uyanchanchispuni ukhu pajtann pachachikukunata. Géneropura kuska kasqanta 
taripanapaq jap'ikuna tiyan kawsasqanchista runawakipi maypichus khallakuna kan 
warmi LGBTI+ runakunatawan churakuspa qharikunamanta yallinnapi. Kuska kayman 
ñawparinapaq pisiyachispa llank'ana kashan. Qhawarichinapaq, mirachinkupuni 
yachapakujkunata kikinchajkunata warmi waq warmi kikinkayninkunata uywa 
ruwanakunata ruwajkuna jina, paqarinmanta “jinakajkuna” kamarikuykuna jina 
yuyarikuspa. 


Ujtawan ujtawanpis niyku kunan p'unchaymanta uywa wasi ruwanakunaq 
rakinakunqa t'ejsi maypichus sayarichinku waq ch'ullakunata. Pacha, sinchikuy, uma 
q'epi warmikunapi kamarikuspa, chayaykunayoq tukuy kawsaypa k'itikunapi, 
allauwkakunata jark'aspa. 


Astawanpis munaqasqapuni rijsiyna ujniraq kay ch'ullaq chinrukunata: runa waki, 
qollqe yupay imayna kasqanku, ujniraq pachak'itikuna, yachaykawsaykuna, 
ayllukunaq rimanakuyninku, kajkuna tukuy paqarpi, kamachinkupis imaynatachus 
uywakunawan kawsakun. Kay jinallataq, género ñawray rikunawan, 
chawpichasqamanta (interseccional nisqan) qhawanawan llank'asajku yuyarispa 
imaynatachus mana generolla, ichhaqa runa masichakuypis, ñawpallajtamantapis, 
wajkunawanpis ujniraq jinata chayachinku. 


Iskay chunka wataña warmiq allaukanpaq kuyuykuna mañarishanku nishankupi wasi 
uywa ruwanakuna aswan ancha llasachasqankuta warmikunapi warmi 
kikinkaykunapi, rikurichispa kay q'epiq chayasqankunata, qhawachispa qollqe 
yupayman yanapayninkuta. Chayrayku kamachijninchispa qallarinmanta, Jatunsuyu 
Kamachiku kamarikurqa chuayta uywa ruwanakunata tukuypaq kamaypawakunaq 
chaupinpi. 


Usqayllata, t'ejsi muyunta mastarikuy onqoy COVID-19 uwyakunata churakunku 
phawaylla siminaku jina. Rikuchirqa imayna kay sapa p'unchay ruwanakuna tejsi 
kasqankuta, munaqasqa kawsay kanapaq, qhawachispa tukuy runapura 

munanankusqanta, ` imaynatachus uywasqa kayta uywayta munanchis 
runawakichaku kanapaq, tukuy apaq sinchikuyninwan. Kay ruwanakuna unaymanta 
mana rikukuq kasqanku, kunanpi tukuypaq k'itiq chaupiman churakunku, sapa 
wasiman. 


Chaymanta, uq sapallan yaykunata kicharirqa, kay ruwanakunata chaninchanapaq, 
llank'anapaq yachaspa sinchikuyninkumanta, rakinakunapaq kuska kaypi qollqe 
yupanaypipis. 


Yachayku runa khipu mana kunanpichu qallarisqanta, munaqa kan rejsichiy tukuy 
ruwasqa kamaypawakunata jatunyachinapaq allawkakunata uywayman uywayta 
chaskiyman. Runa waki pajtaq, sapsi sayarichina, kuskachayta mask'ana, ñawpa 
kawsaq chaskijkuna jina, apuskachaq kan kunanpi Estado argentino nisqa 
ñawpaman rin kayta rejsichinapaq, jatunyachinapaq uywasqa runakunaq uywajkunaq 
allawkankunata. 


Runa willakuymanta kamarikuyniyoq kayku allinta ruwanapaq kay jatun taripay 
ajllakusqayku. Tukuy runakuna sumaq uywayman yaykunayoq kasqankuta, chayta 
munayku, maymanta jamuspapis imataq qollqeyupay kapujninkukuna kaspapis. Kay 
ruwanata purichinapaq qankunaman mink'arikuyku astawan yachanapaq 
uywakunamnata imatachus Jatunsuyu jina munakuyku. Suyayku kay qhellqarimaqa 
ruwaylla kasqanta yapanapaq sayarichiyman awan kuska kaspa runawakita. 

Qallariy simi 


“Sapa ujpa kajnin, kamaypawapi kashanpis”. 


Imarayku uywakunamanta rimanan kashan. Imarayku wasiq ukhunpi kajkuna kutinku 
kamaypawaman. Imaynatachus qollqeta qokun “sapallajpa” rimananpaq. Jatunsuyu 
chajnukunanchu tiyan. Tukuy kay tapuykuna rikurinku uywa kamaypawamanta 
rimajtinchisqa, tukuy yuyanapaq kanku. 


Uywa ruwanakunaqa kanku chay llank'ay sapa p'unchay ruwasqanchis kikinchispa 
waq runakunajpa tejsi munaqankunata qhawarinapaq. Pajtann rakinakurayku, 
ñoqaykupaq qhapaq chaupinpi kanku, chaymanta purinnanan ujniraq ch'ullakunanta 
géneropura. 


Ima uywa wasiman wawayta apani. Imaynataq llank'ayniypa waypachanta 
pawchakuni wawakunaq yachaywasinkujpa waypachantawan. Maypi k'itita taripayta 
atini payalayta uywanankupaq. Kay kamarikuykuna, qallarinapi rijch'akunku 
sapallajpa ajllakuyninman, ichhaqa t'inkinakusqa kanku ñawpaq jamut'aykunawan 
yachapakujkunawan nijkunawan warmi kikinkaykuna ruwananku kashan. 
Kamarikuykuna umallikusqa kananku tiyan tukuypaq kamaypawakunapi 
mark'achanapaq géneropura kuskakayta. 


Taripanaqa rikuchina chay mana rikukuq minita minijpuni uywa ruwanakuna ch'ulla 
rakinakuwan género wajllikaywan ti'inkisqa wajkunawantaq. Chaypis uywakuna 
rimana ancha pachapi tukuypaq kamaypawakunaq k'tinpa jawanpi kasqan, 
anchatapuni chayachin sapa p'unchaymanta uyarikujkunapi rimanakujkunapi: mana 
imayoq kasqanku warmikunapaq, runawaki ch'ullakuna, mana llank'ayoq qhallinchu 
kasqan, paylla khalla, kamaypawa chhikapakuypi género chulla, qharillapa 


qaqchaypis. 


Jatunsuyu, allawkakunaq mark'achajnin jina, tiyapanan kashan aswan kuska 
kananpaq uyway ruwanakunaq rakinakunku. Chayqa kamaypawakunata ruwana 
tapuykukujtapis saphichasqa yachaykawsay kasukuykuna, yachapakujkuna, 
apusimikuna, imaynata ayllupi t'inkinakunchis, wajkuna, jasachachajpis musoqmanta 
imaynataq pawachaku, aswan pisi pajtann. 


Ministerio de las Mujeres, Géneros y Diversidad nisqanmanta ari nirqayku kay 
warmikunaq kukuyninkunaq unaymanta mik'ayninwan, ashka watakunaña paykuna 
kay sasakiputa takyachishanku tukuypaq rimanaman. Kunanpi Jatunsuyu jap'in kay 
mañakuta sinchiyachinapaq ñawpachanapaq uywa kamaypawanuata 
kuskachakuspa. 

Imatag uywakuna 


Wasiq uywa ruwanakunaqa tukuyta ruwanchis sapa p'unchay ruwanchis 
kawsayninchista wajkunaq kawsayninkuta mark'achanapaq. Wayk'uy, pichay, 
allinchay, rantimuy, wawa, machula, paya, mana allin kajkunatawan qhaway, kanku 
ruwanakuna kawsayta miranapaq, allin kananpaq, sayachinapaq. 

Tukuyninchis kawsayninchispa waq pachanpi uywakunata munaqanchis. Pangochiy, 
p'achallichiy, thañinchista qhaway: t'ejsi runa munaqakuna junt'achinanchis kashan 
imaynatapis. 


Uywayqa mana payllayoq kayta atin, ayllu tinkinakurayku t'ejsisqa; tukuypaq k'itipi 
qoyta yanapakuykunawan kasukuykunawan jasachij, qhatuyasqa qhatupi rantisqa 
kayta atinpis. Kay jinapi rikuyta atinku aswan jatun uywaypa ruwajninkuna: Jatun 
suyu, qhatu, ayllu, yawar ayllukuna. 


Chayjinallatag, kawsaypi wakin kutikuna kan waq runakuna uywayqa munaqasa 
sapankamakuta jallch'anapaq: ñawpaq ñeqe wawa kayninpi, kuraq kayninpi, 
yanapayta munaqaspa pisi imamanta usaqenkunapi. Waq runakunapis kanku 
yanapayta uywaywan mañakuykunayoq, paykuna waq runata munaqanku 
yanapananpaq kay rwanakunawan, chay jinallataq wajkunapi llank'anku. 


Uyway runawaki pawachakuqa sutichasqa imaynata uywajkuna uywasqakunawan 
t'inkinakunku. Kay sut'inchaq tinkuchin uwywa llikakuna yuyanawan (Pérez Orozco, 
2006) chaykunaqa mana uywajkunallawan uywasqakunallawan ruwachikun, ichhaqa 
apusimikuna kasunakuna, lank'ay qhatu llajtapura qhatuwanpis; tukuy tijrayta 
wajinayachiyta atispa. 


Rikuchinapaq sapa p'unchaymanta ruwanakunata rejsipana jallch'ana kashan, 
llank'ay kallpaq mirayninpi chayachiyninta tupuna kashan, kikin pachallapi, 
munaqakunaq junt'achiyninpa, runakunaq allinkayninpa ruwanankuta chaninchanapis 
kashan. Tupunapaq qollqeyupaypa ruwananta, rimanchis uyway musikumanta, kay 
sut'inchaq yapaykun maskapaykunata rimajkuna wasi llank'aypa mana payllayoq 
uywaypa chayachisqankumanta musiku pawaman. 


Mana uywakunayog mana winayta atisunmanchu. Chayrayku, Jatunsuyupag kapun 
kamarikuynin mark'achanapag. Constitucion Nacional nisganpi allin kusa suyu pajtay 
qhellqa patarata qon jawasuyuntinmanta suyupura runa allawkankunamanta 
rimanakuykunaman rijsipajkuna ujniraq Ilajtayoqkunata chaskispa uyway 
kamaypawata. 


Argentina Jatunsuyu ari nin kayman: 


Mark'achayman wawakunata jark'asqankuta uywasqankuta allinta wiñanankupaq - 
Convención sobre los Derechos del Niño (1990) nisqanpi. 


Ñawpachayman tukuypaq sayarichisqakunata kamayoq kuraq runakunaq 
allawkankunaq jark'ayninpi ñawpachayninpi - Convención Interamericana sobre la 
Protección de los Derechos Humanos de las Personas Mayores (2017) nisqanpi. 


Saqellayman ayllu kamarikuyniyoq llank'ayoq runakuna llank'asqankuta allawkankuna 
nisqanku jina , mana t'aqachasqa kaspa, manataq ayllunmantnta llank'anmanta 
kamarikuypura chaqwaykuna kaspachu - Convenio 189 de la Organización 
Internacional del Trabajo sobre las trabajadoras y los trabajadores domésticos 
(2013). 


Jallch'ayman kuskachakuypi mirana imayna kay munasqan, género kikin kasqanrayku 
mana t'aqa kaspa yaykunata runawaki waqaychayman waq runa waki jark'anaq 
ruwayninkunaman, llank'ay allinpaq ruwaykuna jina, mama tata kasqanrayku licencia 
nisqan jina, mana llank'ayoq kasqanrayku allinpaq ruwaykuna jina, seguro nisqan jina, 
thaniq allinpaq ruwakuna jinapis - Principios de Yogyakarta (2006) nisqanpi. 


Kallpachayman kamaypawakunata kuskachasqa rakinakunapaq wasi uywa 
llak'aykunaq kamarikuyninkunata qhari-warmipura - Compromiso de Santiago 
(2020) nisqanpi. 


Mark'achayman mana atiq, mana allin kaq runakuna yaykuyta atisqankuta 
yanapaykunaman, wajkunaman - Convención sobre los Derechos de las Personas 
con Discapacidad (2008) nisqanpi. 


Kay jawasuyuntinmanta suyupura rimanakukunaman yapaykunanchis tiyan paqarpa 
apusiminkuna kamachijkuna uywamanta allawkakunata. Código Civil y Comercial de 
la Nación riman tatamamag kamarikuyninkumanta, jinata sutinchaspa: 
“churiyajkunaq kamarikuyninkuna allawkankunawan juña tanta wawajpa runanmanta 
kapujkunamanta, payta jark'anapaq, wiñananpaq, lliw yachaqayananpaq sullka mana 
qhespichisqa kasparaq” (artículo 638). Chay jinallataq, mama-tataq kamarikuyninqa 
t'ejsikunayoq jark'achanapaq wawakunaq warmakunaq allawkakunata. Kay 
kamarikuyqa rakinakusqa churiyajpura, manataq mana kaspaqa. 


Payllayog mana payllayoq, munaywan mana munaywan ruwasqanku, ninachis wasi 
uywa ruwanakuna llank'ay kininllapi kasqanta. Imarayku. Chaykunata ruwanapaq 
kallpa, pacha, kapujkunatawan munaqasqarayku. 


Runa willakuyninta, kay ruwanakuna mana rikukuq kasaqanku qollqeyupaymanta 
sapajchasqa kasqanku suyukunaq musikunkuman mana chanita 
chayachisqankurayku. Llank'aq mirana rakinakurayku warmikunata t'inkiq mirana 
ruwaykunaman, wasiman, munasqakunaman, aswan ashka uywa ruwanakuna 
paykunapi urmakipanku; ichhaqa miraq llank'aykuna runaruna k'itipi jallch'asqa kanku 
qharikunapaq. 


LGBTI+ runakuna, paykunapajpis kanku uywa kamachikuykuna, mana ayllunkumanta 
sapajchasqa kajtinkuq, maskikunaq ayllu sapsi uywanmanta yullijtinkutaq. Chayrayku 
sumaq kan uywaq munaqakunaq llapajpa kirpananmanta jamut'ayta atina, aylluyoq 
Ilajtayog musiku kapujkunayoq kasqanchispis, manapis. 


Uywakunata mana allinta chaninchasqarayku chaykuna mana rijsipakunkuchu llank'a 
jina. Mana payllayoq kajtinkuqa, ñatajmanta mana rikurinkuchu ranuykamapi llank'ay 
jina. Payllayoq kajtinkutaq, aswan ashka qhallinchupi kashanku, mana runawaki 
jark'anayoq. 


Uywaq warmi yachapakujga runajuñu sayarichina yanapaq capitalismo nisqanta 
wiñananpaq. Kay yaykunapaq payllayoq llank'ayman ruwanakuna pacha ruwana kaj 
unaymanta warmikuna ruwanku mana payllayoq. Pusaq janintin llank'ayman rinapaq 
wasiq jawanpi, ñawpaq ñeqe wakinkunatapis wakichina kashan chay llank'aypi kayta 
saqeq. Yachanapaq, llinphu p'achakunayoq kana tiyan. Chayta atikunapaq wakin 
munaqata rikurqa, p'achakunata rantirqa, t'ajsarqa, ch'akichirqa, llosq'orqa. 


Kay pawachaku chayachisqa chayachinpuni warmikunaq sapan kamakuman, 
wiñaypaq atinakunaman. Paykuna aswan jankinunanta wajkunaq uywankuna wasiq 
ruwanankunata ruwajtinkuqa pisi pachata kikinkuta uywanapaq, llank'ay 
purinakunapaq, yachaqayayninkunapaq, samarikunapaq ima. Uywakamaypawakuna 
nisqankupuni imata pachata ruwanchis. 


Mana kajtinqa warmikuna pachankuq rakinpi uywa llank'ayta ruwaq, yachapakuq 
chaywan t'inkiq chayachinku atiykuykunapi payllayoq llank'ayta jaypanapaq. Mana 
qhellqachisqa llank'ay, pisi llank'ay, qasikumantawan ranuykaman qhawajtinqa, 
warmikuna umachanku chay yallinnaq yupanakunata. 


Qhepapi tukuq chunkawatakunapi llank'ay qhatupi warmiq chhikapakuyninta 
jatunyachirqa. Uywa k'itipi mana aswan jatun qhariq chhikapakuynintachu rikurirqa. 
Paqarninchispi, mayk'ajtaq pacha uywaykunapi llank'aypaq mana payllayoq ancha 

ch'ullataq. Tapukuski Mana Payllayoq LLank'aymanta Pachaq Kamaymantawan 
(EAHU-INDEC, 2013), nin warmikuna mana payllayoq wasi ruwanakunamanta aswan 
75% ruwanku. 88,9% warmikunamanta kay ruwanakunapi chhikapakunku, 
kuskanchaku 6,4 jani sapa p'unchayninkupi. Qharikunamanta 57,9% kay 
ruwanakunapi chhikapanku, llank'aspa kuskanchakupi 3,4 jani sapa p'unchay. 


Jinalla llank'ay qhatuman yaykunaqa ch'ulla, jinallataq ima ruwaykunaman 
warmikuna yaykunku chayqa rikuchin génerorayku jark'anata, t'inkisqa uyway 
yachapakujkunawan. Imata ninchis winkunpaq sapajchaku, qespi perqakuna 
(paredes de cristal), chayqa ruwanakunata cheqannaq kamaychana llank'aq mirana 
rakinakurayku. Jinaspa qharikuna industria nisqanpi kashankupuni, maypichus ancha 
janan yaykunayoq llank'aykuna kanku, warmikunataq aswan jatun chhikawapi thañiq, 
yachachiypa, wasi llank'aypa k'itikunapi kashanku, kay ruwaykuna paykunapaq 
unanchasqa kanku uywaq jina kananku kasqanrayku. 


Sayanpa sapajchaku, qespi qata (techo de cristal), kay sutichasqa willan 
qharikunamanta warmikuna aswan jatun jark'anakunayoq kanku yaykunapaq 
kamarikuy k'itikunaman jatun llank'anakuna sayarichisqakunapi maypichus 
kamayoqninkuq ruwanankunata junt'anku. Watakunanta uywaspaña “tatisqa” llank'ay 
purinakunarayku, astawanpis pusayta umallikuyta yachayninkunarayku suyaq sapa 
géneromanta, tejsisqa kikin yachapakujkunapi. 


Llapan kaykuna willanku paylla khalla (brecha salarial) qhari-warmipura. 2019 
watamanta kinsañeqe kinsakilla unajninta jallch'arqa ujnirajta 29% kuskanchaku 
qharikunaq yaykunankumanta warmikunaq yaykunankuwan. Kay khalla jatunyachikun 
mana qhellqachisqa llank'akunawan sapanpaq Ilank'ajkunawanpis. Ñawpajpi ujniraj 
jatunyachikun 35,6% chayasqankama ishkayñeqepi khallaga 29,4% (DNEIYG MECON, 
2020) 


Uywaykunapi mana khallata pisiyachijtinchisqa, sasaypa 
atipasunchis qhari-warmipura paylla khallata juch'uyachiyta. 


Tukunapaq k'askaq saru (piso pegajoso), willan runawaki yapulliku 
jarkanakunamanta warmikunata qhepanchaq aylluman wasiman, chaytaq 
llankanapaq wasiq jawanpi qhespiyninkuta sasachan. Chay jinapi, qhepakunku 
aswan pisi sanaychage llank'aykunapi (qhallinchu, chaupi pachajpa), chayrakutaq 
aswan pisi payllayoq. Kay k'itikuna rikuchikunku atiykuy jina tarinapaq tura kayta 
wasiq ruwanakunawan paykunapi urmakipanku. 

2020 watapi, Ministerio de Economia de la Nacion nisganpa Direccion de Economia, 
Igualdad y Género nisqan ñawpaq ñeqe kutipi juchharqa mana payllayog uywa 
llank'aypa wasi llank'aypa yapanta paqarninchispa PBI nisqanman, chayqa kaspa 
16%. Chaninqa tupusqa industria nisqanpa yapanpa patanpi (13.2%) qhatukujpis 
(13%); nisqapi, qollqe chaninta churakujtinqa kayqa k'iti aswan ancha yapaq tukuy 
argentinamanta musikuman. 


Llankay purinakunag  wajllikasqanku  chayachinpis kuraq warmikunaq 
qollqeyupayninkuman. Paykuna aswan pisi watakuna musikuman yaparganku, 
qhellqachisqa llank'aykunaman tajyachisqa pachanta mana yaykuytachu 
atisqankurayku, uywaq kamarikuyninkunaraykupis qhallinchu mana tajya llank'ay 
purinakunaraykupis. 


Paqarninchis, Plan de Inclusión Previsional nisqanta, ruwajlla ruwanayoq karqa 
género kuska kanapaq jasachaspa ancha jatun yaykunata mana tukuy yapaypa 
watankunayoq warmi kajkunapaq samanchaman (jubilación nisqaman). 


Mana atikuq warmikunamanta ñawpaq jamut'ayta kan: paykunata kuntratanajtinqa 
mana mirajchu kanku, aswan ashka kuyukunata ruwanan kanqa, jatun samanakunata 
jap'inqanku, qarqojtintaq sasachakukunawan kanqa. Astawanpis, ashka llank'ay 
k'itikuna mana kapunku imaykanaq willaypa asuykuna pawachakunkunachu, chaytaq 
paykunata saqenku kay k'itikunawan tinkikunag jawanpi (chaskijkunapis jina, 
chaykunapipis llank'anapaq). 


Miranatijrasqa runakunapaq (trans nisqan) llank'ayman yaykunaqa, tajyanataq aswan 
sasa. Género khallakuna rikurichinku yallinna k'itikunata maypichus cisgenero' 
warmikuna kanku qharikunamanta, miranatijrasqa runakunapaq tijrap'achayoq 
(travestis nisqan) runakunapaq kay khallakuna rikurichinku ñaqha mana imapis 
chhikapakuy kasqanta qhellqachisqa llank'aypi. Ministerio Público de la Defensa 
maskapayta ruwasqa miranatijrasga llajtayogkunamanta Buenos Aires llajtakunapi 
2017 watapi, chaypa tarinkuna willanku aswan 80% warmi miranatijrasqa 
tijrap'achayoj runakunamanta mana mayk'aq tajyasqa llank'ayoq kasqanku, 70% 
mana mayk'aq ujllaman llank'aypa entrevista? nisqanman yaykusqanku. 


1 Cisgénero: kay sut'inchaq willan runakunamanta género kikinkayninku tinkuq paqarinkupi 
churakuspa miranankuwan rakha-ulluyoq kasqankurayku. 
2 Ministerio Público de la Defensa, Ciudad Autónoma de Buenos Aires (2017). “La revolución de las 
mariposas. A diez años de la gesta del nombre propio”. Tarikunki kaypi: https://www.mpdefensa.gob.a 
r/sites/default/files/la_revolucion_de_las_mariposas.pdf 

Uywakuna ch'ullakunawan 


Uywakunamanta rimaspaqa género ch'ullaq sinchi chaupinmanta rimanchis, maymanta waq 
wajllikaykunata qaqchaykunata kallpanchakunku. Kay jinapi, aswan ancha q'episqa wasi 
uyway ruwanakuna, chayachinpuni wajcha kayman warmiyasqanman. 


CEPAL 2018 watamanta atijllakuna willanku Argentinapi pachak wajcha kasqanku 
qharikunamanta pachak ishkay chunkayoq wajcha warmi kasqankuta, kay chhikawata 
kallpanchaspa llapan wajcha kajkunapi. Kayta sutinchis wajcha kaypa warmiyaynin. 
Uywayman kamaykachasga runawakijpa ruwananpis, llank'ay qhatuman yaykuyta atinapaq 
jark'anakunapis, chaykunarayku sapan kamakuman pisiyan kawsaypa ujnirag mit'akuna. 


Uywakuna chulla rakinakuqa t'inkisqa kashan génerorayku qaqchaykunata mirachiywan. Kay 
wasi ruwanakunata ruwasqanrayku pisiyasqa sapan kamakuqa ñatajmanta musiku 
kamachisqata jasachan, chaytaq qaqchayta ruwakuq qhariwan tinkinata ancha sasa 
tukunapaq. 


— Uywaykuna chawpichasqa (interseccional nisqan) 
qhawanamanta 


Chawpichasqa qhawanaqa imaynatachus sutita rikunchis, yuyarispa ujniraq ñit'i 
pawachakukunapura tinkinakukunata (género, ñawpajllajtamanta kay, taqa, wajkunapis). 
Yapan aswan saphisapa uywaykunamanta qhawanata, jasachasqanrayku ujniraq 
sayaykunata atiq tupanakuyta warmi LGBTI+ runakunaman chayachiq. 


Qhawarinapaq, mana payllayoq uyway llank'ayqa qhari-warmi-LGBTI+runakunapura mana 
ch'ullata rakinakusqa kanllachu, ichhaqa ujniraq runawaki musiku taqapurapis. Warmikunaqa 
qharikunamanta aswan ancha mana payllayoq llank'akunata ruwanku, pisi qollqe 
kapujkunayoq warmikuna ruwanku, kuskachakupi, awswan ancha llank'ayta waq 
warmikunamanta. 


Wajcha warmikuna kapunku aswan ancha uywanankupaq, aswan pisi atiykuyninkuna 
kutichinapaq Jatunsuyu mana mark'achajtinqa tukuypaq yachaykuyta, thañiman yaykunata, 
tajyasqa llank'aykunata, wakinkunatapis. Janan-chaupi yaykunayoq warmikuna qollqewan 
junt'achipuyta atinku jawamanta uyway llank'ajnan, chay pachantataq waj yaykunata 
mask'anku, wajcha warmikuna chayta ruwanapaq aswan pisi ajllakukunayoq kanku, jinapi 
musiku pachaqankunata unanchispa (Rodríguez E. Mazonetto 2016). 


Kay kikin chawpichasqa qhawanamanta, rikuchinanchis tiyan uywakunaq mitma 


waskharninkuna, chaykunapi ñatajmanta mitma warmikuna ruwanku chaupi suyukunaq 
uyway ruwanakunata. Kay “waskhar” kutipakun paqarninchispa ukhunpi, ukhu mitma 

kuyukunawan, wayllamanta, yurige ayllukunamanta, qaylla suyukunamantapis warmikuna 
jatun llajtakunaman rispa. Kay sutiqa llajtakay taq'achasqawan chakanakun. 


Kuraq runakunamanta, qharikunamanta warmikunaqa aswan jananchi kawsay suyanayoq 
kanku (81,4 watakuna 74,9 watakunaq ñawpaqenpi). Ichhaqa payayaspa aswan pisi atiq 
kanku aswan ancha onqosqa kanku. Sapa p'unchaymanta ruwanakunapi yanapanaypa 
uywakunajpa munaqanqa ishkay kutipi qharikunajmanta. 


Encuesta Nacional de Calidad de Vida de los Adultos Mayores nisqan (INDEC, 2012) willan 
12,2% sojta chunka watamanta kuraq warmiknamanta sapan kamakuta rikuchirqa sapa 
p'unchaypa tejsi ruwayninkunapi, gharikunamantatag 5,9% karqanku. Sapan kamaku 
jatunyachikurqa 75 watamanta kurajkunaq juñunkunapi (25,2% - 13,2%). 


19% kuraq sayaq runamanta atinku yaykunapaq jawamanta uyway kamachita, jatun ujniraq 
kaspa aswan jananchi yaykunakunayoq k'itikunamanta (58%) chaupi uray yaykukunayoq 
k'itikunakama (13% 20%) (Faur E. y Pereyra F. 2018). Chay nispataq, aswan jananchi 
yaykunayoq k'iti chay kamachita rantiyta atin, aswan uray yaykunayoq k'itkunapi ayllu 
masiqpa uywayninta ajllananku kasan (ñatajmanta uq warmi). 

Jatunsuyu kamachijpa ruwanan 


Jatunsuyupaq kapun kamarikun mark'achanapag pachaqakuna kuska kasqankuta 
allawkakunata tukuy runakunapaq. Imaruwayninga kuskachanapaq kunan pachanmanta 
ch'ullakunata, tejsisqa uywakuna runawaki pawachakupi ayllunkuwan rimanakuyoq 
kajkunawan, uyway ruwanakunata rantiyta atijkunawan, chay atiykuykunayoq mana kaq 
runakunawantaq. Chayrayku tejsijpa kan kuskakaspa tukuypaq kamaypawakunata 
ñawpachana. 


Kay uyway runawaki pawachakupi Jatunsuyuq llapan ruwayninpa taripanqa: 


e Rejsipana uywayta munaqa jina, chayrayku allawka junt'achinapaq, llank'ay 
chaninchanapaq allin qollqewan payllanapaq. 


+ Rakichina chay uywakunata género jina taqa jina. 
e Chaninchana uyway llank'ayta kamayojman tijranapis. 


Taripanaqa sayarichina uyway musikuq k'itinkunata, taripanaqapis ñawparina kay llank'ay 
tejsi muyuta kicharinankama tukuy runakunapaq, ñawpachas ruwaq qhari chhikapakuy kay 
ruwanakunapi. 


Paqarkitiq Ministerio de las Mujeres, Géneros y Diversidad nisqanmanta Dirección nacional 
de Políticas del Cuidado chayta tinkisqa kajmanta yuyallpun, wakichin pawachan 
kamaypawakunata aswan jananpi kuskakay kaymawan, mana uywakunata chaskiq 
Ilajtayogkunallapi ichhaqa qoq llajtakunapipis. 


=> Mesa Interministerial de Políticas de Cuidado 


Sutinchasqaq tantachin chunka tawayoq Poder Ejecutivo Nacional nisqanpa 
kamarisqankunata rimanakunapaq umalliknapaq kamaypawakunata, aswan pajta 
ayllu runa waki uyway rakinakuta tanqaq chayjinapi aswan kuska kaspa generopura 
rakinakutapis, chaykunataq yanapaq rijsipayman uywayta munaqa jina, allawka jina, 
llank'ay jinapis. Kamarisqakuna tejsichig kay mesata kanku: Ministerio de las 
Mujeres, Géneros y Diversidad nisqa, Ministerio de Desarrollo Social; Ministerio de 
Salud; Ministerio de Economía, Ministerio de Desarrollo Productivo; Instituto Nacional 
de Servicios Sociales para Jubilados y Pensionados (INSSJP-PAMI); Agencia 
Nacional de Discapacidad (ANDIS); Administración Nacional de la Seguridad Social 
(ANSES); Administración Federal de Ingresos Públicos (AFIP); Instituto Nacional de 
Asociativismo y Economía Social (INAES); Instituto Nacional de Estadística y Censos 
(INDEC); Consejo Nacional de Coordinación de Políticas Sociales nisqanwan. 

> Campaña Nacional “Cuidar en Igualdad. Necesidad, derecho, trabajo” 


T'ejsisqa tarikapunapaq tukuy pachak'itikunapi ñawpajkajkuna uywaykunamanta 
sut'inchajkuna, yachaykuna, jamut'aykuna, ruwaykunatawan imataq wamajkuna 
panqochiq uywakunamanta kamaypawata ruwayta. 


Ñanqa aswan cheqall uyway pawachakuman mana junt'asqachu tukuy runawakintin 
mana ruwaq chhikapakujtinqa: sapa p'unchay llank'ajkuna uywayta tijrahijkunapis. 
Chayraku tukuy kay yachaykuna allinta chaninchananku kashan pachak'itikunawan 
rimanakunanku kashan atipanapaq cheqaq tejsi yapulliku tijranakunata, sapsi 
sayarichisqa, paqarninchispa sapa kuchunmanta ñawray munaqakunaman 
yuyaychasqapis. 


=> Parlamentos Territoriales de Cuidado 


Kanku tinkunaku rimanaku ashka yaqtuykunawan k'itikuna pachak'itikunapi 
(rimaykana wasi sut'inchajta tarikapurqayku rimakaku jina siminaku jina, manataq 
wasikunachu maypi tukunku). Taripankunamanta kaykuna kanku: chaparakuna llajtaq 
yachaykunata uywaykunamanta runawaki pawachakunmantapis; uyarina llajtaq 
munaqakunata mañaykunata; jamut'achina chhikapakujkunata uyway ruwaykuna 
rakinakumanta; sapsi sayarichina lliw juch'uy uyniykunata sapsi qhawanaman 
simiman; yuyallpuna sapsi ruwaykunata tijranapag kunan warmiyasanta uywa runa 
waki pawachakupi. 


Mana chinkachispa rikunanchismanta kay ruwaykunapi munay, songophutiy, 
sayarichina, kamarikuywan kayta atisqanta, yuyallpukun siminakuman yapayta 
rikunata uywaykuna munaqakuna jina, allawka jina, kamani llank'ay jinapis. 


> Mapa Federal del Cuidado 


Comisión Económica para América Latina y Caribe (CEPAL) nisqanwan ruwasqa, kay 
taslara maskapanga uyway runawaki pawachakuta paqarninchispi, rikuchinqa 
imakunaqa uywakunata chaskijkuna qojkuna tuyuy suyuntinpi. 


> Comisión Redactora del Anteproyecto de Ley para un Sistema Integral de Cuidados 
con Perspectiva de Género 


Kay rimanamanta jisqon kamayoq kanku anteproyecto nisqanta ruwanapaq 
chhikapakuy ñanninta, ujniraq tapuykunapaq pachakunawan wakin k'itikunapura 
Mesa Interministerial de Políticas del Cuidado nisqanwan. Kay Juñuq mita 
junt'akuyninga 240 p'unchay tejsisqanmanta (2020 noviembre killapi) anteproyecto 
nisqanta rijsichinapaq. 

Qhepaq siminkuna 


Wasi uyway ruwanakuna tukuyninchispa sapa p'unchayninta puririnku: mana atina, wanllama 
kanku, rikusqanchis jina, t'ejsijpa musikupi. Mana pipis sapallan uywakun, ñoqanchispura 
munaqasqa runakuna kanchis runawakipi tiyakunchis. Chaynapiqa kay llank'ayta mana 
musikupi runawakipi allintachu chaninchakun, yari warmikuna ruwanku. 


“Ñoqayku sayakujtiyku, t'ejsimuyu sayakunpuni.” 


Imataq kay rimaykuna nisqanku qhepa watakunanta marzo killla, 8 p'unchay, Tejsimuyupi 
Lank'ag Warmikunajpa P'unchaypag. Kay sinchi simikuna rikuchiyta munanku mana rikukuj 
kasqanta runa wakinchispi, astawanpis chaninchayta warmiq yapanta miraq k'itipag. 


Warmikuna wasi uyway ruwanakunata manaña ruwajtinku uq p'unchayninta, aswtawanpis 
payllayoq llank'aynikunapi sayachijtnku t'ejsimuyu mana kikinllachu kanman. Imata pikunata 
ahkata pisiyasqankuta chayta rikusunman. Usqaylla musyasunman. Uyway ruwanakuna 
ruwaq wasikunaq ukhunkupi aylluq ukhunpi chaykunarayku runa wakintinta tawnayta 
atinchis, aswan jatun kanku llank'anawasikunapi ruwaychaqewasikunapi ruwajkuna jina. 


Kay ruwanakunata rakina kuskachakuspa, chayqa manaña unanchanachu rwaykunata 
kajkuna jina, chaykunata tukuy ruwayta atinku, mana warmi kikinkajkunachu. Aswan kuska 
kaywan wakichakuypi kawsayta munajtinchisqa, uyawykunata qoy llank'ayqa mana t'inkisqa 
kayta atinchu uq génerollajpa kamarikuyninwan. 


Tuykuyninchis uwayta atinchis, imaynata chayta ruwayta yachagayayta “atikun. 
Unaypachakama taripayqa yachaykawsaypi, unanchaypi, sapsi k'itipi kachunpis, suti 
niwanchis tejsi allawkakunaman yaykunaqa qhaparichiyta mana atina. 


Taripanaqa uywaykunata churakuna musiku runa waki rimanaq chaupinpi, uywayta 
munaqajkuna yaykuyta atinankupaq mana yullispa qollqe yaykunaq riuchayninmantapis 
ayllunmantapis, chay runakuna qhespimanta -género mana kamachikuspachu- ajllaq 
uywayta, atinankupaq qollqeta chaskiyta ruwayninkurayku, allillan runawaki jark'ayniyoq 
kanankupaq. 


Aswan ashka kay ruwanakunamanta mana automatizada nisqan ujnachasqa 
makinakunawan kayta atinku, chayrayku runa chaninqa wiñan. Kay llank'aykuna 
munachi-mañakuytawan qatispa, mañakusqa kanqankupuni. Uyway kamachikunaq 
jatunyachikun kamachikuykunata qhellqanan, tukuy runawakipaq sumaq uywayman yaykuyta 
mana jallch'allanchu, ichhaqa aswan jatun llank'ay pujkiukunamanta qhepaq pachapaq 
tiyakunpuni uq jina. Tukuypaq, sapajpaq, sapsi ukhu tejsiq (infraestructura nisqan) 
munachinta jatunyachina cheqalla chayachinqa llank'aykunata miranapi: astawan 
rijsipanapaq uywakunata qhapaq kuyuchiriq musikupi. 

Munagasga tijranakuna atikujila kanganku sapsi sayarichina imayna ruwaynintakuna, 
pagarkiti, wamani, Ilajta jatunsuyupura, runawaki kamachisgakunawan, 
runakayjuhusgarunawan, llank'aq masichakusqakunawan, jatunllank'aykunawan, 
jawmanakukunawan, uyway ayllujpa k'itinkunata kamarijkunawan. 


Uyway ruwanakunata rijsipana, chaninchana, rakinakuwan aswan pajta runawakiman 
qayllawanchis. Chayqa tukuy kikin pachaqakunayoq kasunchis, wiñanapaq, yachaqayanapaq, 
llank'anapaq, kawsay yuyayta wiñachinapaq uq kuska kaypa k'itipi. 

